
In  annalibus  scholae  diplomaticae  Parisiacis,    qui   inscri- 
buntur  „Bibliothèque  de  Fècole  des  chartes",  Julius  Qui- 
ceratus  anno  1839   Carmen  latinum  de  figuris   vel   sche- 
matibus  in  codice  bibliothecae    regiae,  qui  numero   7530 
est  insignitus,  inventimi  edidit  „fragment  inédit  d'un  ver- 
sifìcateur  latin  sur  les  figures  de  rhétorique."     Cujus  car- 
minis    editionem   in   Germania  principerà   curavit  F.    G. 
Schneidewinus  Gottingae  1841,  alteram  fere  eodem  tem- 
pore Hermannus  Sauppius  in  epistola  critica  ad  Godofre- 
dum  Hermannum   Lipsiae    1841.     Atque  Quiceratus,   qui 
primus  ribellimi  edidit,  quimi  fontes  graecos  prorsus  ne- 
glexisset   tantum   ea   indicavit,    quae   cum   Rutilio   Lupo 
convenirent  et  in  aetate  incerti  auctoris  definienda  Augusti 
temporibus  librum  compositum  esse  censuit,  cfr.  bibliotb. 
de  Fècole    des    chartes  lère  sèrie  IV,  80.     Schneidewinus 
autem  et  Sauppius,  qui  quam  maxime  Graecorum  rationem 
habuerunt,  quos  primos  hanc  rem  tractasse  constat,    ver- 
sificatorem  neque  Rutilii  neque  Àlexandri  Numenii  libris 
usum  esse  censuerunt,  sed  eum  ex  iisdem  fontibus   hau- 
sisse  demonstrare  conati  sunt,  ex  quibus  illi  rivulos  suos 
derivavissent,  cfr.  Schneidew.  praef.  p.  XI.  et  Saupp.  in 
epist.  crit.  p.  156  sq.    Ac  Schneidewinus  quidem  versifi- 
catorem  praeter   Gorgiam  alios  quoque   rhetores   graecos 

adiisse  statuii,  Sauppius  auctorem  libris  Gorgiae  Atheni- 

ensis  et  Caecilii  Calactiui   usimi  esse  p.  157.     Quam   ad 

opinionem  ea  potissimum  re  perducti  sunt,  quod  vestigia 

aetatis  Ennii  et  Lueilii  tam  manifesta  iis  esse  vidcbantur, 

ut  incertum  auctorem  haud  ita  multo    post   vitam    egisse 

putarcnt.     Quare   quum   Quintilianus  II,  2,    102   doceat, 

Rutilium  Lupum  Gorgiae  quattuor  libros  in   unum    suum 

transtulisse,  versifìcatorem  non  Rutilio   Lupo  sed   Gorgia 

usum  esse  statuerunt  et  Schneidewinus  p.  X  addit:  nempe 

et  ipse  e  limpidis  fontibus  graecis  haurire  didicerat.    Ale- 

xandrum  Numenium   porro,    quem  v.  150 — 187  mirimi 

quantum  cimi  auctore  nostro  convenire    intellexerunt,    ex 

iisdem  fontibus   hausisse,   ex   quibus  Alexander   hauserit, 

censuerunt, —  Quapropter  tres  priores  editores  auctorem  in 

augusteam  aetatem  relegaverunt  et  quum  v.  ISO  exemplo  Ver- 

gìlii,  id  quod  Quiceratus  non  concedit,  usus  sit,  Schneidewinus 

et  Sauppius  eum  haud  ita  multo  post  Vergilii  mortem  et  Aenei- 

dem  editam  carmen  composuisse  prò  certo  affirmaverunt.  — 

Veruni  paucis  annis  post  exstiterunt  qui  ab  bis  viris 

magnopere   dissentirent,    quorum  primus   erat  Fridericus 

Haase,  cfr.  hallische  literaturzeitung  1844  No.  217  et  218,  et 

tum  maxime  Gustavus  Dzialas,  cfr.  quaest.  Rutilianas  diss. 

inaug.Vratisl.1860,  qui  in  iisdem  fere  fimdamentis,quaeHaase 

substruxerat,  processi!.  Quae  ab  Haasio  disputata  sunt,  iis 

eae  causae   refutantur,    quibus   priores   editores   commoti 

versifìcatorem  in  Augusti  tempora   rejecerant,   prosodiam 

dico,  cfr.  hall,  literatztg.  1844  p.  394  et  comicorum  poè- 

m  formas  p.  395  et  sermonem   qui   eundem   antiqui- 

urorem  retìnet  p.  390  et  verba  permulta  quae  vel 

[)uy«i  .  iixit  versificator  veì  ei  cimi  vetustioribus  solis  seri- 

ptoribus  coniniuiiici  simt.  Argumentis  igitur  Schucidc- 
"svini  et  Sauppii  refutatis  Haase  p.  396  incertum  de  figu- 
ris  auctorem  tertio  vel  quarto  p.  Ch.  saeculo  vitain  egisse 
et  Alexandri  Numenii  et  Rutilii  Lupi  libris  et  aliis  seri- 
ptoribus,  qui  in  libello  componendo  emolumento  esse 
possent,  usimi  esse  contendit.  — 

Neque  vero  mihi  praetermittcnda  videntur  quae  Th. 
Monimsen  et  Th.  Bergk  hoc  de  carmino  senserint,  cfr. 
Zeitschrift  fiir  die  alterthumswissenschaft  1845  p;  815  sq. 

Atque  Th.  Bergk  haec  affert:  ich  meinerseits  bin 
durchaus  der  meinung,  class  jenes  gedicht  mit  seiuer  ai - 
chaistischen  affectation  einer  sehr  spaeten  zeit,  dem  4. 
oder  5.  jahrhundert  angehoere,  worauf  namentlich  auch 
versbau  und  prosodie  hinfuehrt:  gerade  in  dieser  zeit 
erschienen  zahlreiche  schulbiicher  in  versen,  so  die  me- 
trik  des  Albinus,  die  wahrscheinlich  ein  wiirdiges  seiten- 
stiick  zu  clen  schematibus  bilden  wiirden. 

Quae  Th  Monrmsen  paucis  comprehendit,  haec  sunt: 
demi  dass  wir  nicht  ein  gedicht  aus  dem  augusteischen 
zeitalter,  sonderà  die  verse  eines  sehr  spaeten  rhetors 
und  noch  dazu  in  usum  scholaruni  geschriebene  voi*  uns 
haben,  dariiber  werden  sie  wol  mit  mir  einverstanden 
sein. 

Restat  ut  de  Gustavi  Dzialae  disputatione  paucis  clìs- 
seram.  Is  enim  sententiam  Haasii  id  quod  jam  supra 
diximus  secutus,  eam  non  solum  aliis  gravibus  argumen- 
tis confìrmat,  verum  etiam  statuit  p.  XXII  sq.  versifica- 
torem  libro  Rutilii  Lupi  arrepto,  quuni  ab  initio  usque  ad 
fìnem  primum  eas  figuras  notaret  quae  a  litera  a  inci- 
perent,  deinde  quae  a  litera  /3,  y,  totum  alphabetum  grae- 

(•uni  percurrisse.  Ncque  nobis  mirandnni  esse  docct,  or- 
dinem  aiphabeticum  non  seniper  esse  servatimi,  ({mini 
figurae  qnaedam  smniiio  affinitatis  vinculo^tam  arcte  eon- 
junctae  esscnt,  ut  divelli  nullo  modo  possent  p.  24  sq. 
Jam  figuris  deinceps  perlustratis  et  Rutilii  et  versificató- 
ris  figuras  tantummodo  esse  verboruni  et  versificatorem 
eo  exemplari  Rutilii  Lupi  quod  mine  habemus,  usimi  esse 
exposuit,  id  quod  evidentissime  ex  lacuna  I,  5  —  6  in- 
telligitnr,  quae  jam  in  eo  exemplari  Rutilii  erat,  quo  ver- 
sificator  usus  est.  Qua  potissimum  re  perductus  Dzialas 
versificatorem  sexto  vel  septimo  p.  Chris!  saeculo  vitam 
egisse  censuit.  — 

Quae  praeterea  in  commentariis  philologieis  a  viris 
doctissimis  disputata  sunt,  quum  plerumque  locorum  cor- 
ruptorum  ratio  habeatur,  silentio  praetermittamus.  — 

Quare  jam  ad  rem  ipsam  pergamus  quaeramusque 
primum,  quae  hujus  carniinis  forma  principalis  fuerit,  de- 
inde  quibus  temporibus  Carmen  compositum  sit?  ratione 
liabita  sermonis  potissimum  reique  metricae. 

Dtibitari  non  potest,  quin  duae  hujus  carminis  par- 
tes  exordio  excepto  secernendae  sint,  quarum  prior  con- 
stat  v.  12 — 150,  qua  figurae  ex  ordine  literarum  dis- 
positae  sunt,  altera  v.  151  — 187,  qua  ordine  alphabe- 
tico  neglecto  duodecim  figurae  quasi  suppleinentum  prio- 
rum  adjiciimtnr.  Quae  carminis  compositio  mirifica  est, 
simulque  suspiciosa  quum  causae  afferri  possint  nulla  e 
cut  auctor,  postquam  Rutilii  figuras  nobilissimas  ex  ordine 
alpliabetico  attulit,  duodecim  Alexandri  figuras  ordine  aì- 
phabetico  omisso  adjecerit? 

Schneide^inum  quidem,  Sàuppiuni,   alios   bar   in   re 

non  offendisse  valde  sum  miratus,  quamvis  primo  aspectu 
pateat,  hac  in  carminis  compositione  haesitandum  esse. 
Nani  si  diligenter  priniani  carminis  partem  cum  secunda 
coinparaverinius,  intellegemus,  auctorem  primae  partis  id 
secutuni  esse,  quum  trinis  versibus  figuras  singulas  tracta- 
ret,  ut  primo  versu  nihil  nisi  figuram  interpretaretur,  ut 
secundo  et  tertio  versu  figuram  quam  attulit,  nullis  aliis 
verbis  admixtis,  exemplis  illustraret.  Sed  piane  aliam 
viam  secundae  partis  auctor  ingressus  est,  ut  quattuor  in 
rebus  nobis  offendendum  sit.  Primum  eniin,  id  quod  a 
prima  carminis  parte  alienum  est,  in  altera  parte  tres 
figurae   non   definiuntur,    quae    sunt:    àvaarooty  v.   157, 

aXXoiivaig   aut    VTraWayy   V.    172,    TcoiOoaais   V.    151,   ut  Yi 

172: 

,.Est  autem  circum  iìla  locutio  ,.bucera  saecla"." 

Deinde  definitio  figurae  quae  in  prima  carminis  parte 
semper  primo  versu  affertur,  bis  in  secunda  parie  in 
secundum  versimi   procurrit,    in  figuris  kì.Xatysujs  v.  175 

et  irXso'jaajj.ov   V.    178,   ut*. 

„Exsuperatio  fit  quod  causa  appono  honoris 
Cum  vacat"  (sequitur  exemplum). 

Tum  in  secunda  parie  exempla  saepius  particula 
..ut"  inducuntur  ut  v.  155,  179,  185,  165,  ut  v.  154: 

Praeoccursio  fit,  si  reddas  priu'  posteriori 
Ut:  pluvias  cernas  nolle  istos  ac  cupere  illos. 

id  quod  in  prima  carminis  parte  nusquam  invenitur. 

Ad  postremum  ea  in  re  haeremus  quod  in  secunda 
parte  alia  verba  ad  ea  potissimum  quae  maximi  sunt  ino- 

menti  interpretancla  acljiciimtur  ut  v.  164,  v.  168,  v.  172, 
v.  180,  v.  182,  v.  186,  ut  v.  186: 

Si  plenum  cumules  adsignificatio  fìet 

Ut  mihi  non  placet  hoc  animo.     Quippe  bine 

„animo"   aufer 
Et  nihilo  minus  est  plenum,  veruni  auxerit  illud. 

Quam  ad  discrepantiam  sermonis  quae  per  se  jam 
id  valeat  necesse  est,  ut  has  duas  partes  ab  eodem  auctore 
profectas  esse  omnino  neges,  alia  accedunt,  quae  liane 
meam  sententiam  egregie  confirment. 

Quis  enim  est  quin  intelligat,  figuras  j^raQoaaiv  v. 
91  et  fj.sra/3o\yv  v.  170  eodem  nomine  latine  verti  „va- 
riationes"  quamquam  nullo  affinitatis  vinculo  conjunctae 
sunt?  Quis  est  quin  intelligat,  figuras  jisra/3oXl)v  v.  170 
et  7roÀu7rTcuTov  v.  106  qua  ratione  definiantur  exemplisque 
illustrentur,  secerni  nullo  modo  posse  ?  Quae  res  ut  pla- 
nius  intelligatur,  figuras  in  medium  vocabo  :  fisrafioXl)  v. 
170: 

Si  verbum  varie  mutes  variatio  fiet. 

Quis  nos  propter  te  dilexit?     Quando  aliquem  tu 

Iunxisti?     Quas  res  gessisti,  enr  ita  abundas? 

T:rj}.V'KTUJZOV     V.      106: 

Multiclinatum  contra  variantibu*  quod  fit. 
Tu  solus  sapiens,  tibi  cuncti  cedere  debent, 
A  te  consilium  petere  et  tua  dieta  probare. 

Quas  figuras  sui  simillimas  esse  et  fere  eandéth  vini 
liabere  hujus  rei  testis  jam  Quintilianus  IX,  3,  37  et  38 
qui  haec   affert:     ..Fit    céfsìbus    modo    lux-   schema    quod 

-7roÀu7rrwrov  vocant,  constat  aliis  etiain  modis  ut  prò  Clu- 
entio  ..quod  autem  tempus  veneni  dandi?  ilio  die?  illa 
frequentia  ?  per  queni  porro  datimi,  unde  sumptum?  quae 
porro  interceptio  poetili,  cur  non  de  integro  autem  da- 
timi?" liane  rerum  conjimctam  diversitatem  Caecilius  p- 
-rafio\l)v  vocat.  Quae  qimm  ita  sint  omnes  concedant 
necesse  est  nos  ex  iis  quae  legantur  neque  ex  figuraruni 
definitionibus  neque  ex  exeniplis  quae  ad  figuras  illu- 
strandas  afferantur,  quid  inter  eas  intersit,  intelligere 
posse.  — 

Neque  desunt  alia  quae  meam  sententiam  etiam  ma- 
gis  comprobent, 

Figura  ngoaaTróàoais  quae  in  prima  carminis  parte 
v.  112  legitur,  tam  arcte  coliaeret  cum  figura  vgovwàv- 
TYjoscvs  v.  154  ut  a  Rutilio  Lupo  non  secernantur  qui  haec 
affert:  ttoooocitóòogis  figura  qua  sententiis  duabus  aut 
pluribus  propositis  una  cuique  ratio  vel  posterius  reddì- 
tur  vel  statim  sub  unaquaque  sententia  subjungitur.  At- 
qui  in  Carmine  nostro  haec  figura  Rutiliana  in  duas  figu- 
ras divellimi*,  quae  sunt  ànóboais  v.  112: 

„Est  subnexio  propositis  subnectere  quaeque 

At  nos  non  ut  tu,  nos  simplicitate  tu  arte 

Hoc  das,  hoc  adimis  n^bis,  das  spes,  adimis  res.'* 

,et  figura  ngoviravTqais  v.  154: 

Fit  praeoccursio  si  reddas  priu'  posteriori. 
Ut:  pluvias  cernas  nolle  istos  ac  cupere  illos; 
Artrantes  cupiunt  imbrem,  noluntque  viantes. 

Quodsi  Carmen  ab  uno  auctore  profectum  esset,  figu- 
ras arctissime  conjunctas  auctor  non  divellisset,  quum  in 


—         10        — 

prima  parte  id  saepius  aniinadvertamus,  quauivis  ordo 
alphabeticus  turbetur,  tamen  figuras  inter  se  simillimas 
non  secerni,  id  qnod  qunm  ex  aliis  Jocis  tran  ex  versu 
32  apparet:  àirÓKoiaiv  sequitur  t-ravaCpogà  et  interpositis 
tribus  fignris  ìnavatyoQas,  kmtyogas,  KCtvóryTQs  quae  ar- 
otissime   eohaerent,   recurritur   ad  figura-m   quae   litera  a 

incipit   àvaSinXiusiv. 

Praeterea  offendinius  in  figuris  àkXoiwaews  v.  19  et 
àXXoiwostvs  v.  172  quae  quidem  appellationibus  graecis 
exceptis  nulla  in  re  inter  se  congruunt.  Idem  fere  qua- 
drat  in  figuram  àvrifjLSTafioXyv  v.  16  quam  permutationem 
vertit  auctor  et  in  figuram  àXXolwaiv  v.  172  quam  muta- 
tionem  vertit.  — 

Quare  quuni  demonstratum  sit  versus  150  — 187 
cum  versibus  13  — 150  quibus  figura  e  ex  ordine  alpha- 
betico  dispositae  sunt,  plurimum  discrepare  praetereaque 
in  figuris  quibusclam  explicandis  nobis  graviter  offenden- 
dum  esse,  mea  quidem  sententia  non  jam  ulla  dubitatio 
esse  poterit  quin  carmen  quam  ab  origine  formam  ha- 
buerit  ex  versibus  1  — 150  solis  constet,  quum  si  forma 
ea  est,  auctorem  id  secutum  esse  intelligamus,  ut  figuras 
Rutilii  Lupi  ordine  alphabetico  tractaret,  Quodsi  conce- 
detur,  nulla  in  re  haesitabimus  carmenque  piane  absolu- 
tum  ac  perfectum  eri!  Ac^si  quaeritur,  quomodo  duo- 
decim  illae  figurae  carmini  principali  adscriptae  sint, 
equidem  ea  de  re  hanc  fero  sententiam.  Quum  auctor 
v.  1  — 150  Rutilii  figuras  tractasset  solas  ea  re  poste- 
riores  ut  simillimas  notissimasque  aliorum  rhetorum  figu- 
ras adjicerent,  incitati  sunt,  praesertim  quum  carmen  illud 
in  usum  scholarum  compositum  esset,    Neque  vero  quem- 

quain  eo  Consilio  has  figuras  adjecisse  puto,  ut  ab  auctore 
v.  1  — 150  profectae  esse  viderentur,  sed  eum  figuras 
Alexandri  notissimas  in  exemplari  suo  notasse.  Tum 
posterioribus  temporibus  apographis  factis,  ea  quae  addita 
erant,  auctori  prioris  partis  attributo  sunt. 

Ceterum  auctorem  v.  150 — 187  multo  minus  inge- 
nio valuisse  auctore  v.  1  — 150  quum  ex  versuum  ra- 
tione  tum  e  sermone  cognosci  potest.  Si  priori  par  in- 
genio fuisset  et  versus  facere  et  in  trinis  versibus  figu- 
rala et  exempla  pariter  scite  et  eleganter  includere  po- 
tuisset  atque  auctor  v.  13 — 150,  multo  diffìcilius  nobis 
esset  coniprobatu,  quocl  nunc  ante  omnium  oculos  est 
positimi. 

His  ita  de  forma  carminis  principali  disputatis  panca 
breviter  percurrenda  sunt,  in  quibus  optinio  jure  offen- 
dimus.  Ac  primum  quideni  baesitamus  in  figura  hirava- 
h)\lsojs  v.  67  : 

Illa  resumptio  fit  quaedam  cum  dieta  resumo. 
Cognitus  est  nobis,  jam  cognitus  est  bene  nobis 
Tu  vere  sapiens  cunctis,  imo  ipsa  Minerva. 

Quod  igitur  sebema  fieri  solet,  ut  verbis  Rutilii  I, 
11  utar  quum  id  quod  dictum  semel  est,  qno  gravius  sit, 
iteratur.  Idem  fere  versifex  in  nnum  versum  coartavit 
duobusque  exemplis  illustra vit,  quorum  primum  „ cogni- 
tus est  nobis  jam  cognitus  est  bene  nobis",  quae  vis 'buie 
fìgurae  subjecta  sit,  egregie  docet.  Sed  offendimus  in 
secundo  exemplo  quod  nullo  modo  figuram  ^avócX^Lv 
interpretatur  ,.tu  vere  sapiens  cunctis  imo  ipsa  Minerva". 
Ut  in  primo  exemplo  vocabulum  ,.cognitus"  quo    gravius 


sit  iteratili*,  ita  in  secando  esemplo  vocabulum  iterctur 
nccesse  est.  Quod  qmmi  desideretur  versili  corrupto  liaec 
medicina  afferenda  est,  quae  facile  se  offert:  ..Tu  vere 
sapiens  cunctis,  tu  imo  ipsa  Minerva".  Nani  quum  ul- 
tima praeccdentis  vocabuli  syllalm  sit  ..tis'*  facile  fieri 
potuit,  ut  vocabulum  ,.tu"  omitteretur. 

Primam  quoque  carmini  s  partem,  quam  principale-m 
esse   supra   diximus,  a  posterioribus   auctam   esse   figura 

iravza    w$h$   rrdvra   V.    136    docet,    (piae    est  I 

Cimcta  ad  cuncta:  ut  gens  graja  afra  hispanica  servit 
Nani  partimi  merito  est  ultus  partim  insidiantes 
Praevenit  partim   victor  virtute   subegit 

Si  quis  figura s  quae  ex  ordine  alpliabetico  enume- 
rantur  diligenter  pcrlustraverit  ea  in  figura  quam  attilli, 
offende t  sola,  primum  quum,  nisi  fallor,  a  rhetoribus  non 
tràctetur,  deinde  quum  in  ea  i<3  neglectum  esse  appareat, 
quod  v.  1 — 150  semper  servatimi  est.  Atque  tres  sunt 
res  in  quibus  offendimus:  primum  enim  figura  non  defi- 
nita*, deinde  exemplum  particula  „ut"  inducitur,  timi 
exemplum  paulo  uberius  omnes  tres  versus  comprehen- 
dit.  Quare  quum  ex  quacìraginta  duabus  figuris  ad  unam 
omnes  liac  excepta  eadern  ratione  tractentur,  ab  auctore 
v.    1 — 150   in   illuni   ordinem  recepta  esse   non  potest. 

Quum  res  igitur  ita  se  habeant,  ìiullam  dubitationem 
esse  existimo  quin  carmen  quae  forma  principatis  fiiit 
ex  exordio  v.  1  — 12  et  ex  iis  figuris  quae  in  ordine 
alphabetico  leguntur,  praeter  figuram  wavra  ?rob$  jcènra 
constet. 

Porro  ad  secundam  partem  ut  transeamus  editores 
carminis    de    figuris   priores    Quiceratus,    Schneidewinus, 

Sauppius  in  co  consentimi*;,  quum  prosodiam  timi  sermo- 

nem  adeo  retinere  antiquitatis   horrorem,  adeo  desiderar! 

augusteae  aetatis  nitorem  ut  carnien  illis  temporibus  com- 

positum  esse  appareat  quibus  illud    scribendi   genus    aut 

usitatimi  esset,  aut  a  siugulis  retiueretur.     Atque  aequa- 

lem  quidem   Vergilii,    Ovidii,    Horatii   auctorem   arbitrati 

Kant,  sed  eum  comptas  eoruni  elegantias  repudiasse  et  in 

veterum  veneratione  permansisse  contenderunt.     Libenter 

viris  doctissimis   coneedimus,    permulta   in   Carmine    esse 

quae  tempora  Ennii  Luciliique  redoleaat,    attamen   quum 

;secundo    post   Christum   saeculo    illius   aetatis  sermo  re- 

Tocaretur,    obsoletisque  et  formis    et   verbis    omnes    dili- 

gentissime  studerent,  magna  diligentia  tali  in  re  indagan- 

dum  erit,  quae  in  tempora  hujus    generis    carmina   rele- 

ganda  sint?     De  nostro  quidem  Carmine    dubitatio   nulla 

esse  poterit,  quin  christianis  temporibus  compositum   sit, 

nani  primuni  verba  obsoleta  quotquot  leguntur  quum  an- 

tiquissimis    tum  posterioribus  maxime   temporibus  usitata 

fuisse    demonstrari  potest;    deinde   permulta   se   offerunt, 

quae  posteriorum  tantum  saeculorum  sunt  propria. 

Quae  res  ut  planius  intelligatur,  nonnulla  in  medium 
exempla  proferemus  rationem.  liabentes  quam  maxime  eo- 
rum  vocabulorum  quae  Schneidewino  Sauppioque  obsoleta 
esse  videbantur.  Quot  loci  exemplaque  afferuntur,  de- 
sumpta  sunt  e  thesauro  TOtius  latinitatis  a  Forcellini 
edito. 

v.  47  ..contempla"  legitur;  forma  activa  usi  sunt. 
Enn.  ap.  Var.  1.  1.  6,  2  contempla  et  t empiimi  Cereris 
ad  laevam  aspice.  Plaut.  Ep.  3,  3,  2  habere  speculum 
ubi  os  contemplarent  sinuii.     Plaut,  Mere.  2,  3?  72  con- 

templent  conspiciantque  onmes.  Nenies.  fragni.  3  p.  49 
ed.  Stern  cum  conteinplaverit ,  Appulej.  Fior.  IL  no.  7 
contemplare  utitur  infinitivo. 

v.  81  sublimare  i.  q.  germanice  „erhoehenu.  Cato  orig. 

2  fr.  33  in  maximum  decus  sublimavit.  Macrob.  Sat.  1, 
24,  17  ut  haec  illum  vel  sola  professio  sublimare!  Aurei. 
Vici  ep.  4,  8  praetoriis  ornamentis  sublimatus.  Appulej. 
mei  1,  8  manes  sublimare,  deos  intimare,  de  deo  Socrat, 

3  ingenia  illa  ad  beatitudinem  sublimata  sunt,  haec  ad 
miserias  intimata;  qui  Appuleji  loci  piane  cum  signifi- 
catione  vocabuli  „  sublimare",  quae  apud  incertum  aucto- 
rem  est,  congruunt. 

v.  156  viantes.  Plaut.  Truc.  1,  1,  7  pericla  vianda. 
Pseud.  1,  5,  13  viantes.  Solin.  29  f.  submovere  accen- 
sus  viantium.  Lact.  5,  65  praebent  rupta  locum  stagna 
viantibus.  Appulej.  met,  6  quis  viantium  et  ibidem  10  vianti 
marito  domus  expugnationem  umiliare. 

v.  66  indupetrare:  hae  verborum  formae  antiquis- 
simis  temporibus  usitatissimae  postea  revocabantur  ut  ab 
Juv.  4,  29  et  saepius  a  Gellio  ut  18,  9  et  cet. 

v.  19  differitasi  semel  ap.  Lucret.  4,  637  tantaque 
in  Iris  rebus  distantia  et  differitas,  bis  ap.  Arnob.  2  p. 
54  non  plurima  differitate  distans  et  7  p.  233  sine  ulla 
differitate. 

Opera  sane  supersedere  possum  alia  hujus  generis 
exempla  afferre  quum  ex  omnibus  semper  idem  eluceat, 
verba  verborumque  structuras  quae  tempora  Ennii  Luci- 
liique  prae  se  ferant  et  illis  vetustissimis  et  christianis 
temporibus  adhibita  esse.  — 


—      ir>      — 

Jam  pauca  hi  medium  vocabo  quae  christianis  sae- 
culis  solis  usitata  fuisse  constai 

v.  33  emorere  legitur  imperativus.  Apud  Ciceronem 
et  aetate  priores  infìnitivum  emori  solum,  apud  posterio- 
res  alias  quoque  formas  in  usu  fuisse  demonstravit  Gern- 
hard  ad  Cic.  de  sen.  19,  71. 

v.  54  in  peregri:  adjedtivum  pereger  ter  legitur, 
Ulp.  Regul.  tit.  17  si  legatarius  ante  apertas  tabulas  de- 
cessero vel  pereger  factus  sit,  Auson.  ep.  17  in  comi- 
tatù  tibi  verus  fui  nedum  me  peregrem  existimes  compo- 
sita fabulari,  Venant.  4,  10,  14  susceptor  peregrum.  Ad- 
verbium  peregre  vel  peregri  saepissime  omnibus  tempo- 
ribus usurpatimi  est.  Formam  ,,in  peregri"  posteriori- 
bus  demum  temporibus  usitatam  fuisse  Hauptius  docuit 
in  ind.  lect.  Berol.  1872  p.  6  qui  haec  affert:  Terentius 
in  Eunucho  II,  3,  44  ..continuo  accurrit  ad  me  quam 
longe  quidem".  Adnotavit  Donatus:  „bene  longe  dixit, 
quia  a  longe  non  potuit  dicere.  An  subjiciendum  est 
„erat;'  ut  sit  „quam  longe  erat?"  Non  debebat  (verba 
Hauptii)  verissimae  explicationi  ineptam  dubitationem 
adiicere;  a  longe  auteni  quod  Terentius  sane  dicere  non 
potuit,  itemque  de  longe  inde  ab  ipsa  Donati  aetate  per- 
crebuerunt.  Exempla  ex  scripturae  sacrae  interpretatio- 
nibus  Roenschius  Itala  et  Vulgata  p.  231,  5  et  partim 
aliunde  Munckerus  in  Hygini  fabulis  257  congesserunt 
et  cet.  — 

v.  156  artrare  legitur,  quae  vox  semel  apudPlin.  18, 
20,  182  invenitur. 

v.  157  prosa  absolute  dietimi  est  prò  „prosa  oratio" 
qnod  bis  invenitur:  apud  Quint.  9,  4,  97  nihii  est  prosa 

scriptum  quod  non  redigi  posset  in  quaedam  versiculorum 
genera  et  apud  Geli.  10,  18  in  tragoedia  euia  niagis 
quam  in  prosa  placuisse  Hyginus  refert. 

v.  151  circunilocutio.  Quint.  8,  6,  61  figurani  tt^/- 
Qpaaiv  vertit  circuinlocutionem,  praeterea  haec  vox  bis 
legitur:  apud  Geli.  3,  1  circumlocutione  poetica  quadani 
ufi  et  apud  Arnob.  6  f.  dicere  aliquid  sine  ullis  circnm- 
locutionibus. 

Quae  quuni  ita  sint  ex  exeniplis  allatis  piane  per- 
spicuum  erit,  auctorem  carniinis  minime  illis  temporibus 
vixisse  quibus  hoc  scribendi  genus  a  singulis  retineretur, 
imo  prorsus  quum  vetustissimi  nimia  imitatione  expri- 
merentur.  Ceterum  nobis  non  mirandum  est  licentiam 
sermonis  hoc  in  Carmine  esse  magnam,  nani  quum  trinis 
vcrsibus  figuras  singulas  tractaret  auctor  et  primo  versu 
fìgurae  defìnitionem  afferret  duobusque  aliis  fìguram  exem- 
plis  illustraret,  eam  rem  auctori  saepius  in  vocibus  eli- 
gendis  negotium  exhibuisse  patet.  Qua  de  causa  auctorem  vo- 
cabula  iteramen  v.  42,  pugilamen  v.  60,  aequisonus  v.  109, 
suffragiolum  v.  129,  infortissimus  v.  169  piane  nova  finxisse 
existimem.  Reliquae  voces  piane  novae  ad  accurate  redelen- 
dos  terminos  graecos  fictae  sunt,  ut  v.  39  desitio — graece 
ziriCpoga,  v.73  intersertio —  h&t<p wvo vjjlsvov,  v.  82  parimem- 
bre — iaÓKLvXov,  v.  85  distribuela — jjlsoloj>,6s  ,  v.  88  remea- 
tio —  fASTctfiaoLs,  v.  103  aequiclinatum —  qjuozoVtwtov,  v.  106 

millticlinatum — iroXv7rr  ujtov,  V.  109supparile —  TrapovojuwKJm, 
V.  112   Subnexio —  KQOGanróhoais,   V.  121    Sllffessio —  waooj.LO- 

Xoyia,  v.  130  irreticentia —  iragpyola,  v.  148  depictio —  %a- 
paxTi;^cr/^o9,  v.  154  praeoccursio —  TrpoùVavT^ts",  v.  163  ex- 

adversio— aVT£VAVr/cu(T/9?V.184adsÌginfìCatÌ0— 7rpor7^arTrt(p^r7K. 

Quae  qiiUìii  ita  sint,  auctorem  quam  accuratissime 
termìnos  graecos  latine  convertisse  elucet.  Ac  si  quae- 
rimus  cur,  significationibus  usitatis  usus  non  sit,  primum 
figurae  graecae  ab  aliis  aliter  vertebantur,  cujus  rei  sae- 
pius  testis  Quintilianus,  deinde  auctor  Rutilium  ob  ocu- 
los  habebat  qui  appellationes  figurarum  graecas  latine  non 
converterat.  Neque  auctores  in  significationibus  inusita- 
tis  offendisse,  auctor  ad  Herennium  4,  7,  10  demonstrat, 
qui  haec  dicit:  nomina  rerum  graeca  quae  convertimus, 
ea  remota  sunt  a  consuetudine,  quae  enim  res  apud  no- 
stros  non  erant^  earum  rerum  nomina  non  poterant  esse 
usitata.  — 

Atque  haec  quidem  hactenus  de  sermone  incerti  au- 
ctoris  de  fìguris,  jam  ad  rem  metricam  pergamus,  quae 
quam  plurimum  ad  aetatem  carminis  judicandam  valet. 

Quamquam  incepti  satis  lubrici  esse  videtur  ratioci- 
nationibus  a  re  metrica  petitis  aetatem  carminis  defi- 
nire, tamen  jam  saepe  quum  in  graecis  tum  in  latinis 
literis  id  factum  esse  patet,  Atque  primus  quidem  om- 
nium Godofredus  Hermannus  liane  viarii  ingressus  est. 
qui  carmina,  quae  ópcpwó  appellantur  et  Orphéò  p'ó'é 
vulgo  adscribebantur,  tertio  vel  quarto  p.  Ch.  saeculo  orla 
esse  metricis  observationibus  demonstravit.  Porro  usu 
aliis  temporibus  alio  correptae  ante  mutam  cum  liquida 
syllabae  carmina  quae  sunt  HvvyysTixà  et  aXitvnxcc  eidem 
auctori  Oppiano  adscribi  non  posse  evidendissime  eoni- 
probatum  est  ;  licet  auctores  idem  nomen  habeant,  id  jam 
inter  omnes  constat,  auctorem  carminis  quod  est  àXisu- 
tikoc  aetate  esse  priorem  altero.  Jam  in  latinis  literis 
praeter  alia  documenta  ad  aetatem  caiminum  judicandam 

unum  firmum  satisque  certuni  semper  exstat,  duccum  ab 
o  finalis  literae  quantitate  quo  non  si  ne  magno  litera- 
rum  comniodo  Lachmannus  in  Homeri  latini  et  Hauptius 
in  Calpurnii  et  Nemesiani  carminil)us  usi  sunt.  Atque 
Hauptius  in  opere  ilio  „de  carmini  bus  bucolicis  Calpur- 
nii et  Nemesiani  Berol.  1854"  quum  undecim  cannina 
Calpurnio  adscriberentur  et  ex  o  literae  finalis  quanti- 
tate  et  ex  elisionis  arte  septem  priora  carmina  Calpur- 
nio, quatuor  reliqua  Nemesiano  tribuenda  esse  prò  certo 
affirmavit,  quorum  prior  primo  p.  Ch.  saeculo,  alter  sub 
finem  tertii  vitam  egit.  Praeterea  alia  etiam  documenta 
quibus  Hauptius  ad  carminimi  aetatem  aestimandam  usus 
non  est,  accedere  possunt,  quorum,  etiamsi  minus  valeant 
iis  quae  supra  diximus,  tamen  aliqua  ex  parte  rationem 
habendam  esse  existimem.  Equidem  quaestiones  de  arte 
metrica  ita  instimi,  ut  primum  exponatur  de  grammatici 
accentus  rationibus,  deinde  ut  leges  vocalium  inter  se 
concurrentium  paucis  percurrantur,  tum  ut  de  productis 
vel  correptis  finalibus  agatur.  Ac  primum  quidem  de 
grammatici  accentus  rationibus  et  de  arte  rhythmica  dis- 
serendum  cfr.  Lue.  Muell.  de  re  metr.  p.  216  sqq. 

Omnis  usquequaque  metri  latini  ars,  quum  ea  re  con- 
tineatur  ut  nullum  in  accentu  verborum  omne  in  initio 
eorum  aut  exitu  sive  congruo  pedibus  carminis  seu  dis- 
simili momentum  ponatur,  omnium  hexametri  numerorum 
maxime  dìsplicent ,  qui  dactylicum  spondiacumve  verbum 
sede  secunda  vel  tertia  habent,  aut  qui  ultimi  pedis  artem 
violant.  Atque  sede  secunda  verbum  dactylicum  et  ali- 
quando  spondiacum  admisenmt  vetustissimi  Eiinius,  Luci- 
lius,  Lucretius, —  Catullus,  Vergilius,  Horatius  aequales  so  la 

recepenmt  dactylica,  sed  vel  haec  rarissime.  Nostri  ver- 
sifices  toto  Carmine  quod  v.  187  constat  tricies  septies 
secimda  sede  dactylicum  vel  spondiacum  verbuin  adhibu- 
erunt  et  dactylicum  tricies  quater  v.  13,  16,  34,  43,  45, 
61,  64,  67,  70,  73,  76,  88,  89,  91,  94,  97,  112,  115, 
117,  118,  119,  121,  124,  130,  139,  142,  147,  151,  154, 
163,  172,  175,  178.  Quamquam  multo  major  verboruni 
dactylicorum  pars  secimda  sede  adhibitorum  constat  ter- 
minis  e  graeco  sermone  versis ,  attamen  verborum  nu- 
merus  tantus  est,  ut  versificator  omnino  non  ea  in  re 
offenderit.  Ceterum  hac  in  re  auctor  de  figuris  non  so- 
lus  nimius  vetustissimorum  admirator  exstitit,  nam  vix 
quidquam  apud  eum  invenimus  quod  apud  Terentianum 
Maurum  cujus  librala  semper  cum  cannine  nostro  contuli, 
non  inveniatur.  Nam  in  eodem  versuum  numero  v.  1000 
—  1087  verba  dactylica  leguntur  v.  1029,  1096,  1137, 
1158.— 

Jam  in  tertium  pedem  versifex  bis  admisit  vocem 
spondiacam  v.  19  et  v.  127,  id  quod  Ennius  et  Lucilius 
rarissime,  neoterìcorum  Terentianus  Maurus  v.  1960  et 
Priscianus  412  admiserunt  semel.  Porro  quum  princi- 
pale  praeceptum  sit  versus  latini  ut  finis  ordinis  metrici 
proprios  suinumeros  referat  sinceros  atque  integros,  jam 
erit  anquirendum  quatenus  haec  norma  in  Carmine  nostro 
observata  sit. — 

Vix  credibile  videtur  alium  auctorem  quintae  et  sex- 
tae  sedis  leges  toties  migrasse  quoties  versificator  migi*a- 
verit. 

Nam  quum  necessitate  versus  coactus  tum  ingenii 
vanitate  dnodecies  in  brevi  ilio  cannine  admisit  in  exitu 

9* 

versus  monosyllabum  cui  pracedit  polysyllabum  ut  y.  15 
interiinas  me,  v.  40  uti  sit,  v.  47  valuit  fors,  v.  56  sapi- 
ens  sis,   v.    82  circuitus    simt,    v.    87    ingenio   rex,   v. 
114   adimes   res ,    v.    116    vocat   se,    v.    129    erat   ver, 
v.    139    accumulo   res,    v.    159    aves   ut,    v.    170   ali- 
(juem  tu.     Atque  apud  Terentianum  Maurum  v.  1000  — 
1187  sex   ejus   rei   exempla  inveniuntur  v.  1041,    1051, 
1067,  1111,    1145,  1176.     Porro   polysyllaba   quae  me- 
trum   adonium    quinta  et  sexta    sede   liexametri   explent, 
leguntur  duodecies  in   Carmine   de  figurisi  ut  y.  37  utili- 
tate,  y.  41  distribuela,  v.  66  indupetravi,  v.  85  nobilitali, 
v,  101  insidiatur,  y.  129  suffragioloque,  v.  137  insidiantes, 
y.  142  conciliamus,  y.  154  posteriori,  v.  168  principio que. 
Alios  quoque  auctores  haud  raro  polysyllabis  in  versuum 
fine  usos  esse  haud  ignoro,  sed  plerumque  in  nominibus 
propriis  quae  excusationem  habent,  id  factum  esse  constat, 
id  quod  auctor  de  figuris  aliique  neotericorum  piane  ne- 
glexerunt,  nam  apud  Terent.  Maurum  leguntur  paucis  in 
Yersibus   polysyllaba   metrum    adonium    aequantia  ter  v. 
1040  subjiciuntur,  v.  1054  semisonantum,  v.  1057  semi- 
sonantes.     Quare  utut  est,   id  constat,     liane  in   Yersibus 
et  incipiendis  et  finiendis  licentiam   quum  ab   Yetustissi- 
mis   tum   ab   antiquariis   nunc   raro    nunc  frequenter  ad- 
missam  esse. — 

Jam  pergamus  ad  eam  partem  rei  metricae  quae  a 
Lue.  Muellero  de  vocalibus  inter  se  concurrentibus  in- 
scripta  est,  ubi  de  contractione,  de  synizesi,  de  dihae- 
resi,  de  hiatu  erit  disserendum. 

Contractionem  ut  enarrenius  cfr.  Lue.  Muell.  p.  250 
m|.  ea  ;iiiti(|iiissiinis  temporibus  plus  valebal  quam  poster 

Atque  de  formis  pronominis  quae  sunt  mi  et  mihi 
adnotandum  e  dactylicis  usos  esse  breviore  forma  ubi- 
cunque  longior  inepta  esset  metro,  poétas  vetustissimos 
Ennium,  Lucilium,  Lucretium,  Catullum,  praeterea  Vergilium 
in  Aeneide,  Horatium  in  saturis  et  epistolis  aliosque. 
Qui  aetate  posteriorum  breviore  forma  utuntur,  tantum 
non  omnes  adhibent  rarissime  et  propter  metri  necessi- 
tatem  ter  Ovidius,  semel  Persius,  semel  Invenalis.  Sed 
abstinuerunt  breviore  forma  longe  plurimi  auctores  quo- 
rum in  numero  noster  versifex  et  Terent.  Maurus  refe- 
rendi  sunt,  qui  semper  longiore  forma  utuntur  ut  auct. 
de  fig.  v.  28,  38,  99,  185.  Praeterea  Lue.  Mueller  p. 
256  commemorat  „dis"  prò  eo  quod  est  dives  binis  dac- 
tylicorum  constare  exemplis  quorum  unum  legitur  apud 
Sammonicum  397,  alterum  apud  auctorem  de  figuris  v.  87  : 

„Tu  sumptu  pauper  dando  dis  ingenio  rex." 

Nec  plura  erunt  de  dihaeresi  addenda  quoniam  pauca 
nec  semper  satis  aperta  ejus  rei  inveniuntur  exempla. 
Id  sane  constat  Lucretium  suadeo,  suesco,  composita 
verbi  quod  est  solvo  plerumque  posuisse  u  vocali,  prae- 
terea semel  consecuae  V,  677,  semel  acuae  VI,  1070. 
Atque  Catullus  dixit  solvo  et  volvo,  Horatius  silvae  et 
suetae,  elegiaci  solvo  et  volvo  u  vocali.  Verum  haec, 
sive  poétarum  arbitrio  sive  vulgato  provenerunt  usu,  post 
Augusti  aetatem  magis  magisque  evanuerunt.  Neque  ta- 
men  christiani  auctores  repudiarunt  vocabula  suavis,  sua- 
deo, suesco  u  vocali  quod  ut  in  Carmine  de  figuris  ita 
saepius  in  inscriptionibus  invenitur,  quae  sunt  apud 
H.  Mcyerum: 

no.  605,  1  Quis  libi  taurobolus  vesteni  mutare  sùasit 
no.  1369,  5  0  mihi  quam  subito  requiescis  nate  suavis-. 
no.  1597,  10  Te  lusus  puer  in  suos  suétos  et  cet 

Porro  ad  synizesin  ut  transeamus  ea  in  re  non  of- 
fendendum  esse  censeani,  versificatorem  synizesin  admi- 
sisse  v.  153  in  vocabulo  ,.praeoccursio"  quuni  harum 
rerum  similia  saepius  apud  posteriorum  temporum  au- 
ctores  legantur.  Atque  Tercntianus  semper  quia  nionosyl- 
labiiin  adhibet  quin  etiam  semel  v.  1090  elidendo  immi- 
nuit,  apud  Avianuni  23,  12  et  apud  Paulinum  Nolanum 
15,  334  et  25,  331  eadem  exstat  disyllabuni,  porro  apud 
Meyerum  no.   1275  legitur  hic  pentameter: 

„diebias  post  paucis  est  Gomitata  suos." 

Jam  de  hiatu  vocalium  qui  in  fine  verborum  accidit 
id  modo  conmiemorabo  in  brevi  nostro  Carmine  longas 
vocales  elisas  inveniri  XXII,  medias  XXXXIX,  breves  LXV, 
monosyllaba  longa  et  media  elisa  esse  quindecies  ut  „deu 
v.  65  et  „YÌm"  v.  62,  elisionem  omissam  inveniri  bis: 

v.  30  Laudes  inductus  cui  pes  malus  optige  ambos 
et  v.  113  At  nos  non  ut  tu,  nos  simplicitate  tu  arte. 

Reliquum  est,  ut  de  documento  gravissimo  agatur, 
quod  continetur  o  litera  finali,  quam  ad  rem  piane  per- 
spiciendam  nobis  paulo  altius  repetendum  erit.  Quam 
parci  vetustissimi  dactylici  in  corripiendis  verborum  no- 
minumque  in  o  mittentium  formis  fuerint  ex  eo  apparet, 
quod  formae  in  o  exeuntes  iambicae  ab  antiquissima  inde 
aetate  usque  ad  Vergilium  sive  correptae  aperte  sive  eli- 
sae  in  brevi  inveniuntur  hae,  quae  sunt:  homo  Lucret. 
VI,  612,  bibo  ibid.  VIII,  2,  scio,   volo   Oat.  6,  16,  dabo 

Cat,  13,  11,  puto  quod  pleruinque  adverbii  est  instar. 
Praeterea  Varrò  Atacinus  insolenter  „Cato"  pyrrhi- 
chiace  extulit.  Quare  quum  constet  veteres  iambicis  vo- 
cabulis  imniinuendis  fuisse  perparcos  haud  erit  credibile 
alia  etiam  diversae  niensurae  posse  corripi.  Verum  inde 
ab  Augusti  temboribus  infringenda  o  progressus  est  fac- 
tus  saepiusque  jam  qaam  prioribus  temporibus  correptae 
o  finalis  exeuipla  inveniuntur  cfr.  Lue.  Muell.  p.  337  sq. 
Atque  licentiam  majorem  sibi  assumpserunt  Seneca,  Mar- 
tialis,  Juvenalis,  Statius  aequales  qui  et  verborum  et  no- 
ìninum  in  o  exeuntes  formas  promiscue  adhibebant  neque 
raro  corripiebant  adverbia  illieo,  intro,  porro,  sero  atque 
numeralia  ambo,  octo.  Quare  Hauptius  illa  quatuor  car- 
mina, quae  vulgo  Calpurnio  adscribebantur,  ab  eo  profecta 
esse  non  posse  demonstravit,  quum  in  his  carminibus 
novicia  consuetudine  correpta  legantur:  exspecto  IX,  26, 
conjungoX,  14,  concedo  XI,  92,  mulcendo  Vili,  53,  lau- 
dando IX,  80,  trochaei  instar  ambo  IX,  17,  quamvis  in 
septem  prioribus  carminibus  contra  severam  antiquiorum 
poétarum  regulam  nusquam  litera  o  finalis  corripiatur. 
Neque  alienum  erit,  ut  haec  res  planius  intelligatur  usum 
o  finalis  qui  est  apud  Terentianum  Maurum  in  versibus 
beroicis  999  — 1282  afferre.  Correpta  o  finali  leguntur 
haec  verba:  1029  nescio,  1064  separo,  1086  subjungo, 
1112  et  1152  dico,  1210  profero;  producta  o:  cano  v. 
1032  et  1041,  dico  v.  1132.  Quae  nomina  tertiae  decli- 
nationis  leguntur,  hebent  omnia  o  correptam  v.  1131  et 
1270  sermo,  v.  1175  origo,  v.  1179  occasio.  Atque  ad- 
verbia quae  in  o  exeunt,  nunc  corripiuntur,  nunc  produ- 
cuntur,   ut   quando   producta  o   v.    1029,    correpta   o  v. 

1028,  1042,  1107,  1209;  producta  o  idcirco  v.  1168 
et  ergo  v.  1074,  correpta  o  imo  v.  1179.  Qua  ab  Te- 
rentiaiii  ratione  non  differt  auctoris  de  figuris  usus  literae 
o  finalis  qui  pariter  ac  Terentianus  saepius  o  finalem 
corripit  quam  producit.  Quae  enhn  verbonini  formae 
correpta  o  leguntur  sunt  hae  :  exspecto  v.  14,  queo  v. 
18,  sibilo  v.  24,  necto  v.  64,  permitto  v.  72,  reddo  v. 
79,  declino  v.  94,  definio  v.  97,  occupo  v.  124,  corrigo 
v.  151,  subtraho  v.  175,  appono  v.  178;  producta  o  in- 
venimus:  oro  v.  15,  dico  v.  22,  reddo  v.  58,  percurro 
v.  61,  ricleo  v.  80,  accumulo  v.  139.  —  Nominum  ter- 
tiae  declinationis  producta  o  leguntur:  v.  25  redditio,  v, 
37  desitio,  v.  167  nemo,  v.  180  leo,  reliqua  quotquot  sunt, 
correptam  habent  o  finalem.  Verborum  igitur  duodecim 
exempla  correptae  o,  sex  productae  inveniuntur,  nominum 
tertiae  declinationis  triginta  septem  exempla  correptae  c% 
quatuor  productae.  Idem  ex  adverbiis  et  numeralibus 
elucet,  nam  ambo  legitur  producta  o  v.  144,  correpta 
v.  59,  vero  trochaice  usurpatur  v.  53.  Quamvis  conce- 
datur  auctorem  quuin  anxia  cura  terminos  graecos  ver- 
teret,  saepe  versus  necessitate  coactum  licentiam  quan- 
dam  sibi  sumpsisse,  tamen  correptio  o  finalis  tam  late 
patet  ut  ea  res  per  se  evidentissime  comprobet,  Carmen 
nostrum  ante  Terentiani  Mauri  tempora  non  compositum 
esse. 

Atque  abjectae  s  finalis  literae  usus,  de  quo  jam  erit 
disserendum,  quum  apud  vetustissimos  frequentatus  ma- 
xime esset,  Catulli  temporibus  piane  evanuit —  Catullus 
semel  s  finalem  abjecit  116,  8 —  nullaque  inde  ab  ilio 
tempore  apud  auctores  classicos  vestigia  exstant.  Veruni- 

tamen  auctores  posteriores  hunc  antiquitatis  horrorem 
ob  id  ipsum  non  piane  repudiasse  existimem  quum  ni- 
miae  antiquitatis  imitationi  studerent.  An  permirum 
videri  potest  praeceptores  si  .exempli  gratia  figuras  no- 
bilissimas  in  usum  puerorum  versibus  includerent,  eorum 
licentia  quorum  libros  quotidie  interpretarentur ,  usos 
esse? 

Auctorum  quidem  testimonia  exstant  duo  gravissima, 
unum  Marii  Victorini,  alterum  Paulini  Nolani  cfr.  Lue. 
Muell.  p,  345,  id  quod  in  tanta  saeculi  tertii  et  quarti 
librorum  penuria  mirum  videri  non  potest.  Marius  Vi- 
ctorinus  sotadeum  affert  qui  non  stabit  nisi  s  paenultimae 
voci  subtrahitur  : 

„o  msl  quod  apes  omnibus  e  floribu'  libant" 

cui  similis  est  dimeter  Paulini  24,  820  : 

„sic  mixtus  ut  non  mixtu'  sii" 

Praeterea  alia  testimonia  in  inscriptionibus  christia- 
norum  saeculorum  leguntur;  quae  apud  Orellium,  cujus 
opera  leviter  aliquaque  ex  parte  attigi,  inveni,  sunt  haec: 

no.  1184    Nardu'  poeta  pudens  hoc  tegitur  tumulo, 
no.  1193    Stalliu'  Gajus  has  sedes  Hauranu'  tuetur, 
Ex  Epicureio  gaudivigenti   choro. 

Porro  in  anthologia  veterum  latinorum  epigrammatum 
et  poématum,  edita  ab  Henrico  Meyero  Lipsiae  1835, 
quam  totam  perlustravi,  haec  exempla  inveni: 

no.  607  Dignis  digna  loca  picturis   condecoravit, 

Bentlej.  in  opusc.  p.  519  scripsit: 

dignis  dignu'  loca  picturis  condecoravit. 

reginae  Junoni'  supremi  conjugi'  teinplum. 

no.  1311,  5.  Quos  più'  saepe  colit  frater  conjuxque 
puellae 
„      9.   Ut  sint  qui  cineres  nostros  bene  floribu' 
sertis. 

no.  1315    quae   inscribitur:     Vettius  Agorius   Aconiae 
Fabiae  Paulinae  conjugi 

v.  30     Sed  ista  parva:  tu  più'  moves  te  sacris 

no.  1461,    1  Aulu'   Palateina    Egnatiu'   Priscilianus. 
no.  1522,    1  Eheu heu Taraci,  ut  acerbo  es  deditu'  fato! 
Non  aevo  exacto  vitai  es  traditu'  morti. 

no.  1295,  2  Sed    magi'    lascivos   suavis    Bacchoque 
madere. 

Neque  praetermittendae  sunt  duae  inscriptiònes  Poni- 
pejanae  a  professore  illustrissimo  Jordano  mihi  indicatae 
quae  solae  in  quarto  inscriptionum  latinarum  volumine 
s  fìnalem  habent  elisami 

C.  J.  L.  IV,  3653     conjugi'  manes 
„  4905     quietii'  queasque. 

Plura  sane  hujus  rei  exempla  is  afferre  poterit  qui 
in  omnes  inscriptionum  libro s  operam  contulerit,  mihi 
quidem  exempla  quae  aliata  sunt  sufficere  videntur,  ut 
demonstre  tur  abjectae  s  fìnalis  literae  usum  et  reipubli- 
cae  temporibus  et  cliristianis  saeculis  obtinuisse.  Quare 
(juum  ex  o  fìnalis  quantitate  supra  concluserimus  christi- 
anis  temporibus  Carmen  nostrum  compositoi  esse,  nemo 
jam  in  vestigiis  s  fìnalis  abjectae  offendere  poterit,  quo- 
niam  exemplis   quae    aliata   sunt   auctores   christianorum 

saeculorum  hunc  antiquitatis  horrorem  revocasse  compro- 
Imtur. 

Quodsi  accuratius  in  carminurn  tempora  inquirimus 
—  duo  carmina  secernenda  esse  supra  diximus  —  ea  res 
piane  dijudicari  non  potest,  quoniam  versuum  composi- 
tione  excepta  carmina  illa  inter  se  non  differunt.  Quam- 
vis  in  exordio  v.  2  carmen  quod  principale  diximus, 
Messio  cuidam  dedicari  exponatur,  tamen  praeter  gen- 
tem  ignobilem  cui  hoc  nomen  est  cfr.  onomastic  Tullia- 
niim  ed.  ab  Orelli,  duo  hujus  nominis  viri  nobis  noti 
sunt:  Messius  juris  consultus  Papiniani  aequalis  et  Aru- 
sianus  Messius  rhetor  qui  de  elocutionibus  quinto  p.  Ch. 
saeculo  scripsit.  Quocirca  quum  Carmen  nostrum  ante 
Terentiani  Mauri  tempora  compositum  non  esse  demon- 
stratum  sit,  haud  scio  an  conjici  possit  carmen  nostrum 
buie  Messio  rhetori  ab  amico  vel  discipulo  dedicatimi 
esse.  Porro  auctorem  secundae  partis  v.  150  — 188  Car- 
men de  Amazonibus  imitatimi  esse  (v.  167),  quod  vulgo 
quidem  Hadriano  imperatori  adscribebatur  sed  si  viro- 
rum  doctissimorum  sententiam  sequimur  cfr.  Teuffel  ròm. 
lit.  444,  1  posterioribus  temporibus  tribuendum  est,  loci 
inter  se  congruentes  confirmant,  qui  sunt  :  carni,  de  Ama- 
zonibus in  anth.  lat.  ed.  a  Meyer.  no.  210: 

Ut  belli  somiere  tubae  violenta  peremit 
Hyppolite  Theutranta,  Lyce  Clonon,  Oebalon  Alce  ; 
Oebalon  ense,  Clonon  jaculo,  Theutranta  sagitta 

auctor  de  fig.  v.  166 

Nexum  est  si  varias  res  uno  nectimu'  verbo 
Oebalon  ense  Lycon  ferit  hasta,  Pedason  arcu 

Nunc  medium  est  ferit  et  fini  potè  principio que. 

Verba  igitur  „Oebalon  ense"  his  incertis  auctoribus 
sunt  communia,  sed  auctorem  de  figuris  auctorem  car- 
minis  de  Amazonibus  expressisse  ex  ea  re  apparet,  quod 
quum  in  carm.  de  Amaz.  legatur  „Lyce  Clonon"  auctor 
de  figuris  Lycon  prò  Clonen  scripsit. — 

Quare  quamquam  carminum  tempora  piane  dijudi- 
cari  non  possunt,  tamen  ante  quartum  p.  Ch.  saeculum 
composita  non  esse  prò  certo  affirmaverim. 

